cyanic-selkie/wikianc huggingface dataset:
Korisliiga-kausi 2014–2015
Loppuottelut
Loppuottelusarjan hahmoksi nousi Katajan Tommi Huolila, joka 198-senttisenä siirrettiin korinaluspelaajaksi Katajan ainoan varsinaisen sentterin, Tom Knightin, loukkaannuttua toisessa finaalissa. Huolila paransi peliesityksiään ottelu ottelulta ja palkittiin lopulta ratkaisevan finaalin parhaana pelaajana. Kataja oli yltänyt himmeämmille mitalisijoille useasti aikaisemminkin, mutta nyt se saavutti seurahistoriansa ensimmäisen miesten Suomen mestaruuden.
Talous
Lähde:
Suomen mestarit 2015 – Joensuun Kataja
Suomen mestaruus oli 34-vuotiaille Teemu Rannikolle ja Korisliiga-ikoni Petri Virtaselle uran ensimmäinen. Kyseessä oli myös seuralle historian ensimmäinen mestaruus. Jesse Niemellä oli kaksi aikaisempaa mestaruutta kasvattajaseuransa Tampereen Pyrinnön joukkueesta, ja kolmas mestaruus oli 25-vuotiaalle Niemelle jo viides SM-mitali. Joukkueen apuvalmentajana toimi Tuomas Oja.
Suomen Koripalloliiton kauden parhaat
Lähde:
Devil’s Mine Hotel
Devil’s Mine Hotel on Kauhavan Alahärmän PowerParkissa sijaitseva interaktiivinen kummitusjuna, jossa matkustajien tehtävänä on kerätä pisteitä tähtäämällä leikkipistooleilla pieniin punaisiin pisteisiin. Matkustajan painaessa pistoolin nappia, piipusta tulee pieni punainen valo ja oikea pistoolin ääni. Kun matkustaja on painanut nappia punaisen pisteen kohdalla, kuuluu piippaus joka kertoo että matkustaja on saanut pisteen ja punainen piste sammuu hetkeksi. Tällöin myös jokin yksityiskohta saattaa liikkua. Vaunuissa on tilaa neljälle matkustajalle ja kaikilla matkustajilla on oma pistooli ja pistelaskuri. Devil’s Mine Hotelin on valmistanut italialainen Gosetto.
Toukkabrotulat
Toukkabrotulat (Aphyonidae) on partanilkkakaloihin kuuluva kalaheimo. Heimon lajeja tavataan syvistä vesistä kaikista valtameristä.
Lajit ja anatomia
Toukkabrotulalajeja on 22 ja ne jaetaan 6 sukuun. Lajeja ovat muun muassa hyytelöbrotula (Aphyonus gelatinosus) ja pikkutoukkabrotula (Aphyonus rassi). Lajit ovat melko pienikokoisia noin 5–25 cm:n mittaisia ja pitkulaisia kaloja. Ne ovat monilta piirteiltään neoteenisia eli muistuttavat hyvin nuoria kalojen poikasia. Tällaisia piirteitä ovat suomujen puuttuminen, heikosti kehittyneet lihakset ja kidukset sekä ainoastaan osittain luutuneet luut. Toukkabrotulat ovat ruumiiltaan hyytelömäisiä. Kalojen selkä-, pyrstö- ja peräevät ovat yhtyneet. Niiltä puuttuu myös uimarakko ja silmät ovat alkeelliset ja pienikokoiset. Tuokkabrotulalajit synnyttävät eläviä poikasia, jotka ovat melko kookkaaita ja elävät lähellä pohjaa.
Levinneisyys ja elinympäristö
Toukkabrotulat elävät Atlantin, Intian valtameren ja Tyynenmeren alueilla. Ne ovat syvän veden lajeja, joita tavataan 250–5 600 metrin syvyydessä, tyypimmillisimmin yli 700 metrin syvyydessä.
Panamanorava
Panamanorava (Sciurus deppei) on oraviin (Sciuridae) kuuluva jyrsijälaji. Sitä tavataan Pohjois-Amerikasta ja Etelä-Amerikasta. Panamanoravan uhanalaisuusluokitus on Kansainvälisen luonnonsuojeluliiton (IUCN) mukaan elinvoimainen.
Aino Pulkkinen
Aino Sofia Pulkkinen (s. 2. helmikuuta 1998 Äänekoski) on suomalainen pikajuoksija. Pulkkinen edustaa Jyväskylän Kenttäurheilijoita ja häntä on valmentanut vuodesta 2017 alkaen Petteri Jouste. Vuoteen 2018 saakka hän edusti Äänekosken Urheilijoita ja ennen Joustetta hänen valmentajanaan toimi Ilpo Vesterinen.
Pulkkinen edusti Suomea alle 20-vuotiaiden Euroopan-mestaruuskilpailuissa vuosina 2015 ja 2017. Vuonna 2015 hän osallistui vain pikaviestiin, mutta 2017 hän eteni 200 metrin semifinaaleihin ja juoksi myös pitkässä viestissä jossa Suomi sijoittui seitsemänneksi. Münchenin EM-kilpailuissa 2022 hän karsiutui alkuerissä sekä 4 × 100 että 4 × 400 metrin viestissä.
Vuoden 2018 Kalevan kisoissa hän voitti 400 metrillä Suomen mestaruuden ja sijoittui 200 metrillä toiseksi. Lahden Kalevan kisoissa 2023 Pulkkinen saavutti hopeaa 400 metrillä. SM-hallikisoista hänellä on 60 metrillä hopeaa vuodelta 2019 sekä pronssia 2018, 2020 ja 2021. 200 metrillä hän on saavuttanut kultaa 2019, 2020 ja 2022, hopeaa 2023 sekä pronssia 2021, 400 metrillä hopeaa 2023 ja pronssia 2022 ja viestissä kultaa 2019, 2020, 2021, 2022 ja 2023. Viestijuoksun SM-kilpailuissa hän on saavuttanut 4 × 100 metrin viestissä kultaa 2019, 2020 ja 2022 sekä 4 × 400 metrin viestissä kultaa 2019 sekä pronssia 2020 ja 2022.
Koukkuri
Koukkuri on Naantaliin kuuluva pieni 11 hehtaarin saari Saaristomerellä. Saari on enklaavi ja sitä ympäröi Parainen. Naantalin kaupunkiin kuuluu lisäksi vesialuetta 34 hehtaaria saaren ympäriltä. Saari on kallioinen ja metsäinen, sekä sillä sijaitsee yksi mökki.
Naantali ja Parainen valmistelivat vuonna 2010 esitystä, jossa Koukkuri liitettäisiin Paraisiin ja Paraisiin osittain kuuluva Taipaluksen saari kokonaan Naantaliin.
Lähteet
60.35161°N, 21.55742°W
Denise Ziegler
Denise Ziegler (s. 14. lokakuuta 1965 Luzern, Sveitsi) on sveitsiläissyntyinen Suomessa vuodesta 1990 lähtien asunut kuvataiteilija. Hänellä on takanaan taideopintoja Luzernissa Schule für Gestaltungissa vuodesta 1986 vuoteen 1990. Helsingissä hän opiskeli Taideyliopiston Kuvataideakatemiassa 1990–1991 ja Helsingin yliopistossa suomen kieltä ja kotimaista kirjallisuutta 1991-1995. Vuosina 1996–1997 hän opiskeli jälleen Kuvataideakatemiassa ja suoritti kuvataiteen maisterin tutkinnon. Ziegler käsitteli lopputyössään epigrammia. Vuosina 2002–2010 hän oli Kuvataideakatemian tohtorikoulutuksessa ja suoritti kuvataiteen tohtorin tutkinnon vuonna 2010. Tohtorintutkinnon opinnäytetyön nimi on ''Poeettisen piirteistä. Kuvataiteilijan mimeettinen työskentelytapa''. Zieglerin taideteokset ovat jälkiä jostakin, joka on tapahtunut. Hän rakentaa arkiset tai huomaamattomat tilanteet uudelleen uuteen kontekstiin.
Hell Raiser
”Hell Raiser” on brittiläisen Sweet-yhtyeen esittämä kappale, jonka ovat kirjoittaneet Nicky Chinn ja Mike Chapman. Kappale julkaistiin singlenä huhtikuussa 1973, jolloin se nousi yhtyeen kotimaassa listan toiselle sijalle.
Kappale jatkoi Sweetin siirtymistä musiikillisesti raskaampaan ilmaisuun. Heavyrock-tyylisenä raitana se oli yhtyeeltä ennenkuulumaton esitys räjähdysefekteineen. Samaa raskasta tyyliä edustaa myös B-puolen ”Burning”, joka on yhtyeen itse tekemä kappale. Sweet oli saanut enemmän ohjia omiin käsiinsä, jolloin se pyrki systemaattisesti lisäämään uskottavuuttaan raskaan rockin yhtyeenä.
Julkaisu ja vastaanotto
Yhtyeen kotimaassa Britanniassa kappale Hell Raiser oli 11 listaviikon aikana parhaimmillaan toisella sijalla. Kappale nousi listykköseksi Länsi-Saksassa (2 viikkoa) ja Tanskassa (3 viikkoa).
Gia Lai
thumb|Maakunta Vietnamin kartalla. Gia Lai on maakunta Vietnamissa Tây Nguyênin alueella, Kambodžan vastaisella rajalla. Sen pääkaupunki on Pleiku. Vuonna 2009 maakunnassa oli 1 272 792 asukasta. Sen pinta-ala on 15 536,9 km².
Neuvostoliiton ja Venäjän jääkiekkoilun kunniagalleria
Neuvostoliiton ja Venäjän jääkiekkoilun kunniagalleria koostuu jääkiekkoilijoista, jotka ovat saaneet Neuvostoliiton urheilumestarin arvon tai vuoden 1991 jälkeen Venäjän urheilumestarin arvon jääkiekossa. Arvonimen jakaminen aloitettiin Neuvostoliitossa 1948. Kunniagalleriaa kutsutaan joskus epävirallisesti "Neuvostoliiton ja Venäjän jääkiekon Hall of Fameksi" mukaillen NHL:n Hockey Hall of Famen ja Kansainvälisen jääkiekkoliiton IIHF Hall of Famen esikuvia.
El Chaltén
thumb|right|250px|Näkymä El Chalténiin.
El Chaltén on pieni vuoristokylä Argentiinan Patagoniassa. Se sijaitsee Río de las Vueltas -joen varrella, Santa Cruzin maakunnassa, aivan Los Glaciaresin kansallispuiston rajan tuntumassa. Sen lähellä sijaitsevat myös tunnetut Cerro Torren ja Cerro Fitz Royn vuorenhuiput. Los Glaciaresin kansallispuiston sekä näiden huippujen takia kylä on suosittu matkakohde retkeilijöiden ja vuorikiipeilijöiden keskuudessa.
Kylä rakennettiin turismia varten vuonna 1985 ja on koko Argentiinan kylistä tuorein. El Calafate sijaitsee kylältä 213 kilometrin päässä etelässä.
Dixie D’Amelio
Dixie Jane D’Amelio (s. 12. elokuuta 2001) on yhdysvaltalainen sosiaalisen median julkisuuden henkilö ja laulaja. Hänet tunnetaan videoistaan videonjakosovelluksessa TikTokissa, jossa hänellä on yli 57 miljoonaa seuraajaa.
Ura
Dixie D’Amelio aloitti uransa julkaisemalla videoita TikTokissa. D’Amelio kuului siskonsa Charli D’Amelion kanssa TikTok-vaikuttajien perustamaan taloon Hype Houseen. He kuitenkin lähtivät talosta toukokuussa 2020, kun "siitä alkoi tulla enemmän liiketoimintaa".
D’Amelio näytteli vuonna 2020 julkaistussa televisiosarjassa Attaway General, jossa on mukana muitakin TikTokista tunnettuja henkilöitä.
Talouslehti Forbesin elokuussa 2020 julkaisemassa listauksessa D’Amelio oli kolmanneksi eniten tienaava TikTok-vaikuttaja noin 2,9 miljoonaan dollarin vuosiansiollaan.
Elämä
D’Amelion perheeseen kuuluu isä Marc D’Amelio, äiti Heidi D’Amelio ja sisko Charli D’Amelio. Dixie D’Amelio on kertonut että hän on kohdannut kiusaamista verkossa, ja että hän on ottanut kommentit pois päältä.
Muziic
Ominaisuudet
Ohjelman avulla käyttäjät voivat etsiä, soittaa ja järjestellä soittolistoihin YouTuben sisältämää musiikkia. Ohjelmassa on vaihdettavia ulkoasuja. Kielen voi vaihtaa ulkoasua muuttamalla. Eri kieli vaihtoehtoja on 12. Ohjelmalla voi kuunnella myös radiokanavia sekä omia musiikki- ja videotiedostoja. Palvelussa on mahdollisuus käyttäjien väliseen chattiin. Rekisteröinti palveluun on vapaaehtoinen. Ohjelma on myös selainpohjaisena versiona.
Saatavuus
Ohjelma oli aluksi saatavilla vain Windows XP ja Vista käyttöjärjestelmille. Muziicista on myös Apple iPhone ja iPod Touch versiot. 24 tunnin kuluessa julkaisusta Muziicin iPhone versiosta tuli 29. suosituin ilmaisista musiikki ohjelmista iPhone App Storessa. Muziicista on myös versio iPadia varten.
Porilaisten muistomerkki
Porilaisten muistomerkki (myös Rumpalipoika tai Rumpalipatsas) on Porin Itäpuistossa sijaitseva kuvanveistäjä Kauko Räikkeen veistos. Se on ottanut aiheensa Albert Edelfeltin vuonna 1892 tekemästä maalauksesta Porilaisten marssi, joka kuvaa marssivaa Porin rykmentin rumpalipoikaa. Pronssinen veistos on Satakunnan Säästöpankin lahjoittama ja se paljastettiin ensimmäistä kertaa vietetyn Porin Päivän yhteydessä 24. syyskuuta 1961.
Patsaasta on vuosikymmenten saatossa muodostunut yksi Porin symboleista. Vuonna 1981 sen pohjalta luotiin paikallisen käsityöläisten valmistama matkamuistoksi tarkoitettu nukke. Vuodesta 2005 lähtien on Pori tutuksi ry jakanut Rumpalipoika-tunnustuspalkintoa ansioituneelle porilaiselle henkilölle tai yhteisölle.
Kizilsun kirgiisien autonominen prefektuuri
Kizilsun kirgiisien autonominen prefektuuri on autonominen prefektuuri Kiinan Sinkiangin uiguurien autonomisen alueen länsiosassa. Prefektuurin pinta-ala on 70 916 neliökilometriä. Väkiluku vuonna 2010 oli 525 570. Prefektuurin päähallintopaikka on Artux, joka sijaitsee linnuntietä noin 1055 kilometriä autonomisen alueen pääkaupunki Ürümqistä lounaaseen.
Hallinnollinen jako
thumb|220px|vasen|Kizilsun prefektuurin hallinnollinen jako. Piirikuntatasolla autonominen prefektuuri jaetaan yhteen piirikuntatason kaupunkiin ja kolmeen piirikuntaan (numerointi kuten oheisessa kuvassa):
Kansallinen Sateenkaariryhmä
thumb|120px|Kansallinen Sateenkaariryhmä - Kasary ry Kansallinen Sateenkaariryhmä – Kasary ry on Kansallisen Kokoomuksen läheisjärjestö, joka pyrkii ajamaan seksuaali- ja sukupuolivähemmistöjen oikeuksia yhteiskunnassa ja joka myös toimii Kokoomuksen sisäisenä asiantuntijaverkostona. Järjestöön voi kuulua kuulumatta itse puolueeseen. Joulukuussa 2011 Janne Hälinen tuli valituksi yhdistyksen puheenjohtajaksi.
Kasary perustettiin vuonna 2010, ja sen suojelijaksi tuli Alexander Stubb.
Jevgeni Gavrilenko
Jevgeni Mihailovitš Gavrilenko (, s. 5. huhtikuuta 1951 Homel) on neuvostoliittolainen, 1970-luvulla menestynyt 400 metrin aitajuoksija ja olympiamitalisti.
Gavrilenko sijoittui Helsingin EM-kilpailuissa 1971 päälajissaan 400 metrin aitajuoksussa viidenneksi ajalla 50,5 s. Münchenin 1972 olympialaisissa hän sijoittui kuudenneksi ajalla 49,66 s. Rooman EM-kilpailuissa 1974 hän saavutti aitajuoksussa pronssia ajalla 49,32 s ja oli mukana Neuvostoliiton pikaviestijoukkueessa, joka keskeytti. Montréalin 1976 olympialaisissa Gavrilenko saavutti aitajuoksussa pronssia ajalla 49,45 s. Lisäksi hän oli alkuerissä karsiutuneen pikaviestijoukkueen ankkuri eli viimeisen osuuden juoksija.
Doug Houda
Douglas Harold Houda (s. 3. kesäkuuta 1966 Blairmore, Alberta) on kanadalainen uransa lopettanut jääkiekkoilija, pelipaikaltaan puolustaja. Houda pelasi NHL:ssä yhteensä 561 ottelua ja teki niissä 82 pistettä. Hän pelasi myös 550 AHL-ottelua.
Edward Dmytryk
Edward Dmytryk (3. syyskuuta 1908 Grand Forks, Brittiläinen Kolumbia, Kanada – 1. heinäkuuta 1999 Los Angeles, Kalifornia, Yhdysvallat) oli yhdysvaltalainen elokuvaohjaaja.
Dmytryk syntyi Kanadassa ukrainalaisen siirtolaisperheen lapsena. Dmytrykin ollessa kuusivuotias hänen äitinsä kuoli ja hän muutti isänsä kanssa Yhdysvaltoihin San Franciscoon. Dmytryk karkasi myöhemmin kotoaan, ja viranomaiset sijoittivat hänet Hollywoodissa asuvaan sijaisperheeseen. 15-vuotiaana hän pääsi lähetiksi Paramountille. Dmytryk työskenteli myöhemmin leikkaajana, ja vuonna 1935 hän ohjasi ensimmäisen elokuvansa The Hawkin.
Vuonna 1940 Dmytryk siirtyi Columbialle, jossa hän ohjasi muun muassa kauhuelokuvan The Devil Commands (1940), jonka pääosassa näytteli Boris Karloff. Columbialta Dmytryk siirtyi RKO:lle, jolle hän teki muun muassa elokuvat Hitlerin lapset (1943) ja Hyvästi, kaunokaiseni (1944). Vuoden 1947 elokuvasta Oikeutettu kosto hän oli ehdolla Oscar-palkinnon saajaksi.
Pian Oikeutetun koston ensi-illan jälkeen Dmytryk joutui House Un-American Activities Committeen (HUAC) eli epäamerikkalaista toimintaa tutkivan komitean kuultavaksi. Hän kieltäytyi antamasta tietoja komitealle ja joutui vuodeksi vankeuteen. Vankeuden jälkeen Dmytryk siirtyi Britanniaan, jossa hän ohjasi muutamia elokuvia, kunnes palasi takaisin Yhdysvaltoihin. Hän joutui uudestaan HUACin kuultavaksi, ja tällä kertaa hän ilmiantoi useita nimiä, joiden joukossa oli muun muassa elokuvaohjaaja Jules Dassin, joka joutui poistumaan maasta HUACin ahdistelun vuoksi.
Filmografia
Tässä luettelossa on kaikki Dmytrykin ohjaamat elokuvat.
Medina (täsmennyssivu)
Medina voi tarkoittaa seuraavia:
Brass Knuckles
Taustaa
Albumia myytiin ensimmäisellä viikolla ilmestymisestään 83,717 kappaletta ja se sijoittui sijalle 3. Yhdysvaltain Billboard 200 -listalla. 12. joulukuuta 2010 albumi myi kultaa.
Harmaa alue (elokuva)
Harmaa alue on Tim Blake Nelsonin vuonna 2001 ohjaama yhdysvaltalainen elokuva, jonka pääosissa näyttelevät David Arquette, Steve Buscemi, Harvey Keitel, Mira Sorvino ja Daniel Benzali. Se perustuu lääkärin ja keskitysleirivangin Miklós Nyiszlinin kirjaan.
Jakob Johan Maexmontan
Jakob Johan Maexmontan (13. lokakuuta 1796 Turku – 7. helmikuuta 1884 Bussilan kartano, Piikkiö) oli suomalainen tilanomistaja, tunnettu ajokoirametsästyksen harrastaja sekä metsästysaiheista kirjoittanut kirjailija. Maexmontan toimi 1820-luvun lopulle saakka kauppiaana Turussa mutta ryhtyi sitten maanviljelijäksi. Hän omisti Piikkiön Hepojoen kylässä sijainneen Bussilan kartanon jossa hän järjesti jänisjahteja vierailleen.
Aikalaisten Suomen metsästyskuninkaaksi kutsuma Maexmontan piti tarkkaa kirjanpitoa muun muassa omistamistaan ajokoirista, saaliiksi saaduista jäniksistä sekä jahteihin osallistuneista metsästystovereistaan. Vuosina 1850-1865 Maexmontan julkaisi ruotsin kielellä kuusi metsästystä ja aseita käsitellyttä teosta ja lisäksi hän kirjoitti useita metsästysaiheisia artikkeleita suomalaisiin ja ruotsalaisiin lehtiin.
Maexmontanin vanhemmat olivat kauppaneuvos Jacob Johan Maexmontan (1760–1829) ja Margareta Elisabet Roos. Hän oli naimisissa vuodesta 1819 Carolina Sofia Tjäderin kanssa. Heidän poikansa oli jalkaväenkenraali Fridolf Leonard Maexmontan (1821–1901). Fridolf Maexmontanin poika kenraalimajuri Nikolai Maexmontan (1860–1932) toimi Suomen kaartin viimeisenä komentajana ennen kaartin lakkauttamista 1905.
Wieringermeer
Vuonna 2012 Wieringermeer, Anna Paulowna, Niedorp ja Wieringen yhdistyivät uudeksi kunnaksi nimeltä Hollands Kroon.
Kylät
Kunnan alueella sijaitsivat seuraavat kylät:
Teodor Palic
Palic on koulutukseltaan insinööri. Hän lähti Romaniasta 1990 Itä-Berliinin kautta Länsi-Berliiniin, jossa hän haki poliittista turvapaikkaa. Seuraavana vuonna hän tuli Suomeen ja sai siivoojan paikan ja opiskeli suomea. Hänen ensimmäinen käännöksensä, Mika Waltarin Sinuhe, ilmestyi Romaniassa 1999 ja sai siellä runsaasti huomiota ja kiitoksia. Sen jälkeen hän käänsi useita Waltarin teoksia. Hän on saanut käännöstyöhön apurahoja Suomalaisen Kirjallisuuden Seuralta ja on kääntänyt myös Arto Paasilinnaa, Anna-Leena Härköstä, Matti Klingeä ja Mauri Kunnasta. Hän on sittemmin palannut takaisin Romaniaan.
Šiaulių Bankas
AB Šiaulių Bankas on Liettuan Šiauliain kaupungissa kotipaikkaansa pitävä liikepankki, jonka osake noteerataan Vilnan pörssissä. Pankin suurin yksittäinen omistaja vuoden 2018 lopussa oli Euroopan jälleenrakennus- ja kehityspankki noin 26 prosentin omistusosuudella.
Sopimus pankin perustamisesta tehtiin marraskuussa 1991 ja AB Šiaulių Bankas rekisteröitiin helmikuussa 1992. Šiaulių Bankas listautui Vilnan pörssin päälistalle 11. joulukuuta 2006.
Esimoderointi
Esimoderointi on internetin yhteisöllisessä sisällöntuotannossa julkaisualustan ylläpitäjän suorittama sisällön (teksti, kuva, ääni) ennakkovalvontaa. Esimoderointi tarkoittaa julkaisupalveluun lähetetyn sisällön tarkastamista ja julkaisijan ohjeiden vastaisen sisällön poistamista ennen julkaisemista.
Jukka Santanen
Jukka Santanen (7. toukokuuta 1927 – 2. heinäkuuta 2010 ) oli suomalainen taikuri. Hän työskenteli ammatikseen viihde- ja taika-alalla yli 40 vuotta.
Jukka Santaselle myönnettiin valtion ylimääräinen taiteilijaeläke. Hän oli Sirkus- ja varieteetaiteen ystävät r.y. CiVan jäsen. Aktiiviuransa lopetettuaan hän esiintyy vielä silloin tällöin ja ottaa innokkaasti osaa viihteen erilaisiin tapahtumiin. Myös hypnoosi kuului hänen harrastuksiinsa. "Taikurivuodet ovat olleet elämäni parhaita vuosia, esiintymiset ja muut harrastukset olen voinut itse valita."
Nuoruudessaan Jukka Santanen harrasti nyrkkeilyä ja kuului sarjansa parhaimmistoon. Hän voitti pari kertaa TUL:n Keski-Suomen piirin mestaruuden ja oli arvolistalla viidentenä. Hänet valittiin myös Lontoon olympialaisten valmennusrenkaaseen, mutta sairaus katkaisi urheiluharrastuksen. Hän oli Jyväskylän Työväen Nyrkkeilijöiden perustajajäsen.
Jenova Chen
Chenin vanhemmat olivat tiukkoja sen suhteen, mitä hän sai lukea tai katsella, ja kiinalainen roolipeli The Legend of Sword and Fairy teki häneen syvän vaikutuksen. Chen on myöntänyt olevansa kilpailuhenkinen, vaikka suunnitteleekin pelejä, joissa painotetaan yhteistyötä kilpailun sijaan.
Jalkapallon maailmanmestaruuskilpailujen 1978 loppuottelu
Jalkapallon maailmanmestaruuskilpailujen 1978 loppuottelu pelattiin 25. kesäkuuta 1978 Estadio Monumentalilla, Buenos Airesissa. Loppuottelussa kohtasivat Argentiina sekä Alankomaat. Argentiina voitti ottelun 3–1 ja voitti näin sen historian ensimmäisen mestaruuden. Mario Kempes teki Argentiinan maaleista kaksi ja Daniel Bertoni kolmannen. Dick Nanninga teki Alankomaiden ainoan maalin. Ottelun erotuomarina toimi italialainen Sergio Gonella.
Ottelu
pienoiskuva|Kenttäryhmitys Joukkueen kapteeni on merkitty (c) -merkinnällä
Tavauskilpailu
thumb | 350px | Tavauskilpailu [[bangladeshilaisessa sisä­oppi­laitoksessa. Kilpailijat ovat kokoontuneet esiintymis­lavalle, ja yksi on asettunut lavan keskelle tavaamaan tuomareilta kuulemaansa kilpailu­sanaa.]] Tavauskilpailu ( ’tavaus­kokoontuminen’ ) on tapahtuma, jossa kilpailijat, yleensä lapset, vuorotellen tavaavat heille lausuttuja yksittäisiä sanoja kirjain kirjaimelta. Kilpailijat saavat ennen vastaustaan esittää lausujalle tarkentavia kysymyksiä esimerkiksi sanan merkityksestä ja alkuperästä. Väärin tavattu sana johtaa vaativimmilla tasoilla heti kilpailusta karsiutumiseen, paitsi jos kaikki jäljellä olevat kilpailijat epäonnistuvat saman kierroksen aikana. Jos vain yksi jäljellä olevista kilpailijoista onnistuu, hänen pitää tavata vielä yksi lisäsana eli mahdollinen voittosana. Jos hän epäonnistuu tässä, kukaan ei karsiudu vaan kilpailu jatkuu, kunnes joku osaa tavata voittosanansa virheettömästi.
Toisin kuin suomenkielisen nimityksen perusteella voisi ajatella, tavauskilpailussa ei kiinnitetä huomiota sanojen tavurakenteeseen vaan pelkästään kirjoitusasuun. Tällaisia kilpailuja voidaan pitää mielekkäinä lähinnä silloin, kun kirjoitusasu ei suoraan vastaa ääntämystä. Tavauskilpailut ovat kansallisesti arvostettu perinne erityisesti Yhdysvalloissa, josta ne ovat jossain määrin levinneet muihinkin englanninkielisiin maihin ja yhteisöihin.
Historia
Englanninkielisten tavauskilpailujen juuret juontuvat 1500-luvulle. Tuohon aikaan englannissa tavaaminen, spelling, vielä ymmärrettiin ensisijaisesti sanojen tavurakenteen jäsentämiseksi, joka edisti lukemisen opettelua (samaan tapaan kuin muun muassa suomessa nykyään). Vuonna 1596 Edmund Coote esitti pedagogisen mallin, jossa oppilasta johdateltiin pohtimaan englannin ääntämyksen, tavurakenteen ja oikeinkirjoituksen suhdetta pyytämällä tätä luettelemaan sanan kirjoitusasussa esiintyvät kirjaimet.
Cooten opetusmenetelmää muokkasi vuonna 1751 Benjamin Franklin painottaen oikeinkirjoitusta lukemaan opettelemisen sijasta. Franklin lisäsi menetelmään myös kilpailullisen ulottuvuuden, jonka myötä parhaille oppilaille alettiin jakaa palkintoja. 1700-luvun jälkimmäisen puoliskon aikana tavauskilpailut vakiintuivat keskeiseksi osaksi lukemisen ja oikeinkirjoituksen opetusta amerikkalaisissa ja erityisesti yhdysvaltalaisissa kouluissa. Samaan aikaan englannin spelling alkoi vähitellen tarkoittaa nimenomaan oikeinkirjoitusta tai sanaan sisältyvien kirjainten luettelemista, joka käytännössä sivuuttaa tavurakenteen ja saattaa siksi vaikuttaa itsetarkoitukselliselta.
thumb | 350px | Tavauskilpailu aikuisten kesken 1800-luvulla ([[Thomas Eakinsin kuvitusta Bret Harten runoon ”The Spelling Bee at Angel’s”, julkaistu Scribner’s Magazine -lehdessä marraskuussa 1878).]]
Tavauskilpailut olivat 1800-luvulla suosittua ajanvietettä koulujen ulkopuolellakin. Ne eivät vaatineet suuria valmisteluja, sillä säännöt olivat yksinkertaiset ja kilpailijat pystyivät sopivaan lähdeteokseen nojautuen tuomaroimaan toisiaan. Perusteokseksi muodostui Noah Websterin vuonna 1783 julkaisema tavausoppikirja, joka vielä painotti sanojen tavurakennetta lukemisen ja kirjoittamisen perustana. Muutama vuosi Yhdysvaltain itsenäistymisen jälkeen ilmestyneellä kirjalla oli toisaalta myös kansallismielinen tarkoitus: amerikkalaisille lapsille piti tarjota amerikkalainen oppikirja ja kehittää yhtenäinen amerikanenglannin oikeinkirjoitussäännöstö ja ääntämysmalli.
thumb | 350px | Tavauskilpailuun osallistuvia lapsia 1900-luvun alussa ([[Norman Rockwellin maalaus ”Cousin Reginald Spells Peloponnesus”, julkaistu Country Gentleman -lehdessä 9. helmikuuta 1918).]]
Karsintakilpailut ovat yhä paljolti paikallisten toimijoiden järjestämiä, mutta valtakunnallisella tasolla kilpailua on vuodesta 1941 alkaen tukenut Scrippsin mediayhtiö. Nykyään nimellä Scripps National Spelling Bee järjestettävä kansallinen kilpailu on saavuttanut virallisen aseman, ja sen suosio on merkittävästi kasvanut etenkin kun loppukilpailua on 2000-luvulle tultaessa ruvettu esittämään valtakunnallisilla televisiokanavilla. Yhdysvaltojen lisäksi kilpailuun voi osallistua muissa englanninkielisissä maissa järjestettävien karsintojen kautta, mutta kaikkien kilpailijoiden on mukauduttava amerikanenglannin oikeinkirjoitussääntöihin. Vuoden 2012 tavauskilpailun esikarsintoihin osallistui 11 miljoonaa koululaista, joista suurin osa oli 13–14-vuotiaita. Loppukilpailun viimeisessä vaiheessa oli mukana yhdeksän kilpailijaa.
Pedagoginen merkitys
thumb|Presidentti [[Barack Obama|Obama kutsui perinteen mukaisesti vuoden 2009 Scripps Spelling Bee -kilpailun voittajan Kavya Shivashankarin Valkoiseen taloon.]]
Tavauskilpailuja on arvosteltu pedagogisesti epätarkoituksenmukaisiksi. Vaikka Scrippsin kilpailun järjestäjät tarjoavat vinkkejä siitä, miten kilpailuun voi valmistautua, kilpailu ei sinänsä ole sitoutunut mihinkään erityisiin kasvatuksellisiin menetelmiin tai tavoitteisiin. Päämääränä ei ole lukemaan opetteleminen, kuten Cooten opetusmallissa, eikä varsinaisesti enää oikeinkirjoituskaan, vaan päällimmäiseksi tavoitteeksi on muodostunut kilpailun voitto ja televisiojulkisuus. Kilpailijoiden osaamistason noustessa myös kysymyksiä on jouduttu vaikeuttamaan, ja etenkin loppukilpailijoiden edellytetään nykyään selviävän hyvin erikoisista sitaattilainoista, joiden asemaa sinänsäkin mutkikkaassa englannin oikeinkirjoituksessa on vaikea hahmottaa. Toisaalta nimenomaan Scrippsin kilpailua on kiitettykin siitä, että viime kädessä menestymiseen ei riitä sanojen mekaaninen pänttääminen. Sen sijaan kilpailijat joutuvat pohtimaan ja erittelemään sanojen rakennetta ja alkuperää, sillä heidän pitäisi kyetä ymmärtämään, miksi muista kielistä lainautuneet sanat kirjoitetaan niin kuin ne kirjoitetaan.
Muunnelmia
Tavauskilpailujen muunnelmina voidaan pitää esimerkiksi ranskankielisissä maissa järjestettäviä sanelukilpailuja, joissa kilpailijoiden pitää kirjoittaa sanelun mukaan kokonainen tekstikatkelma ja arvostelussa huomiota kiinnitetään kirjoitusasun lisäksi laajemmin kielioppiin. Kiinan kielessä puolestaan kilpaillaan siitä, kuka löytää lausuttua sanaa vastaavan kirjoitusmerkin nopeimmin sanakirjasta.
Tetraklorokultahappo
Tetraklorokultahappo (H[AuCl4]) on kullan, kloorin ja vedyn muodostama epäorgaaninen molekyyliyhdiste. Yhdistettä voidaan käyttää muiden kultayhdisteiden ja kultapinnoitteiden valmistamiseen, lasin värjäämiseen sekä elektronimikroskopiassa.
Ominaisuudet
Huoneenlämpötilassa tetraklorokultahappo on keltaista tai oranssia kiteistä ainetta. Yhdisteestä tunnetaan kidevedelliset tri- ja tetrahydraatit (H[AuCl4]·4H2O). Tetraklorokultahappo liukenee erittäin hyvin veteen ja eräisiin orgaanisiin liuottimiin kuten etanoliin ja dietyylieetteriin. Sen vesiliuokset ovat voimakkaasti happamia ja syövyttäviä.
Valmistus ja käyttö
Tetraklorokultahappoa voidaan valmistaa liuottamalla kultaa kuningasveteen ja haihduttamalla vesi pois.
Tetraklorokultahappoa käytetään pinnoitettaessa muita metalleja elektrolyyttisesti kullalla, muiden kultayhdisteiden ja Cassiuksen kultapurppuran valmistamiseen, lasin värjäämiseen tummanpunaiseksi sekä kultananohiukkasten valmistamiseen. Yhdistettä käytetään elektronimikroskopiassa biologisten näytteiden käsittelyyn.
Eidsberg
thumb|right|275px|Eidsbergin väkiluvun kehitys vuodesta 1951.
Eidsberg on Norjan kunta Østfoldin läänissä. Sen rajanaapureita ovat Østfoldissa Askim, Trøgstad, Marker, Rakkestad ja Skiptvet sekä Aurskog-Høland Akershusin läänissä. Kunnan läpi vie valtatie E-18 ja kunnan hallintokeskus Mysen on Østfoldbanenin itäisen linjan rautatieasema.
Eidsberg perustettiin omaksi kunnakseen 1837. Kunta jaettiin kahtia 1. heinäkuuta 1920, jolloin Mysen erosi omaksi kunnakseen. Mysen ja Eidsberg yhdistyivät uudestaan 1. tammikuuta 1961. Tammikuussa 2013 tehdyn väestönlaskennan mukaan Eidsbergin kunnassa oli 11 195 asukasta.
Veikko Helteen muistomerkki
thumb|249px Veikko Helteen muistomerkki on vuonna 2011 Vihdin Nummelassa paljastettu muistomerkki, joka pystytettiin kansanedustaja, ministeri Veikko Helteen kunniaksi. Sen on veistänyt kuvanveistäjä Erkki Kannosto, ja se sijaitsee työväentalo Rientolan pihalla. Paljastustilaisuudessa puhui kansanedustaja Paavo Lipponen, ja tilaisuudessa oli läsnä myös presidentti Tarja Halonen.
Muistomerkin materiaali on suomalainen punainen graniitti. Se kuvaa kivisten lastujen muodossa puuseppä Veikko Helteen kolmea elämäntyötä, yhteiskunnallista, osuustoiminnallista ja liikuntakulttuurista aktiivisuutta.
80 000 euron perusrahoituksesta vastasivat Suomen eduskunta, Tradeka-yhtymä, Urheiluopistosäätiö ja Kaatuneiden Muistosäätiö. Lisäksi rahoitusta tuli kansalaiskeräyksen ja eri yhteisöjen kautta, muun muassa Vihdin seurakunnalta.
Miiko Albornoz
Miiko Martin Albornoz Inola (s. 30. marraskuuta 1990 Tukholma, Ruotsi) on ruotsinsuomalaissyntyinen chileläinen jalkapalloilija, pelipaikaltaan laitapuolustaja. Hänen äitinsä on ruotsinsuomalainen ja isä chileläinen. Hän edustaa Ruotsin pääsarjassa Allsvenskanissa pelaavaa Malmö FF:ää.
Synnyinmaataan Ruotsia ikäkausimaajoukkueissa edustanut Albornoz pelasi ensimmäisen A-maaottelunsa Chilen paidassa tammikuussa 2014. Hänet valittiin Chilen alustavaan 30 pelaajan joukkueeseen vuoden 2014 maailmanmestaruuskilpailuihin.
Albornozin isä on chileläinen ja äiti suomalainen. Hän olisi voinut edustaa Ruotsia tai Suomea, mutta valitsi isänsä kotimaan Chilen.
Muiden
Muiden on entinen kunta ja kaupunki Alankomaissa, Pohjois-Hollannin maakunnassa. Sen pinta-ala oli 36,51 km² (josta vettä 22,06 km²) ja asukasluku vuoden 2008 lopussa 6 576.
HIStory/Ghosts
HIStory/Ghosts on yhdysvaltalaisen laulajan Michael Jacksonin toinen vuoden 1997 remix-albumilta Blood on the Dance Floor: HIStory in the Mix julkaistu single. Se julkaistiin heinäkuussa 1997. Single koostuu kahdesta A-puolesta.
Muiden
Aiheesta muualla
thumb|left|250px|Kartta Muidenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Kellee Santiago
thumb|200px|Kellee Santiago vuonna 2010Kellee Santiago on videopelien suunnittelija ja tuottaja, thatgamecompanyn johtaja sekä toinen sen perustajista. Santiago opiskeli tutkinnon Etelä-Kalifornian yliopiston interaktiivisessa mediadivisioonassa, jossa tämä tutustui Jenova Cheniin. Opiskeluaikoinaan he kehittivät Cloud-nimisen pelin. He perustivat thatgamecompanyn yhdessä vuonna 2006 ja tekivät Sony Computer Entertainmentin kanssa yhteistyösopimuksen kolmesta PlayStation Network-pelistä. Yhtiöstä kehkeytyi nopeasti johtohahmo itsenäiselle pelinkehitykselle.
Gamasutra nimesi studion yhtenä vuoden 2008 "20:stä läpimurtokehittäjästä" ja näki Santiagon olleen avainroolissa. Yhtiössä Santiago on toiminut tuottajana Flower pelissä.
Unkari talviolympialaisissa 1932
Unkari saavutti Lake Placidin talviolympialaisista 1932 yhden mitalin, kun Emília Rotter ja László Szollás saivat pariluistelusta pronssia. Kisojen mitalitilastossa Unkari sijoittui kymmenenneksi. Unkari kilpaili näissä talviolympialaisissa ainoastaan taitoluistelussa, jossa se debytoi olympiatasolla saavuttaen heti ensimmäisen mitalinsa talviolympialaisista. Toinen Unkarin pari Olga Orgonista / Sándor Szalay sijoittui neljänneksi.
40px|Taitoluistelu Taitoluistelu
Unkari teki Lake Placidissa ensiesiintymisensä olympialaisten taitoluistelussa. Rotter ja Szollás voittivat maan ensimmäisen talviolympiamitalin.
Oortin pilvi
thumb|250px|Oortin pilven (sininen vyöhyke) sijainti muun Aurinkokunnan suhteen.
Oortin pilvi eli Öpikin-Oortin pilvi on aurinkokunnan ulko-osissa sijaitseva komeettapilvi. Se on nimetty alankomaalaisen tähtitieteilijän Jan Oortin mukaan. Oortin pilven olemassaolosta ei ole toistaiseksi tehty suoria havaintoja, vaan pilven olemassaolo on päätelty tarkkailemalla komeettojen ratoja. Oortin pilven ulkoraja on noin 100 000 AU:n kohdalla, eli yli 2 000 kertaa Pluton etäisyyttä kauempana ja noin kolmasosassa lähimmän tähden etäisyydestä. 100 000 AU:ta vastaa 15 biljoonan kilometrin eli yli 1,5 valovuoden etäisyyttä. Tässä pallomaisessa "pilvessä" voi olla jopa miljoonia komeetan aihioita. Komeettoja on kaikkiaan ehkä noin 10 Maan massan verran. Teorian mukaan useimmat näistä ovat vakaita, koska tällä etäisyydellä Auringon säteily on erittäin heikkoa. Vain pieni osa käy aurinkokunnan sisimmillä alueilla.
Oortin pilvi on pitkäjaksoisten komeettojen lähde. Nämä komeetat saapuvat aurinkokuntaan satunnaisista suunnista, mikä viittaa Oortin pilven pallomaiseen luonteeseen. Auringon kiertäessä Linnunradan keskustaa sitä seuraisi siis joukko komeettojen ytimiä. Koska nämä ytimet ovat kuitenkin niin kaukana Auringosta, kaukaisenkin tähden ohitus riittää syöksemään komeettojen ytimiä hyvin soikeille radoille. Oortin pilven kappaleet ovat ilmeisesti muodostuneet lähempänä Aurinkoa kuin Kuiperin vyöhykkeen kappaleet.
Arvellaan, että Jupiter, Saturnus, Uranus ja Neptunus sinkosivat komeetat Oortin pilveen painovoimallaan. Jos jokin kappale ohittaa massiivisen kappaleen hyvin läheltä, se voi saada valtavan nopeuden. Komeetat ovat jääneet Oortin pilveen, koska sen lähellä ja läpi kulkevien tähtien radat ovat muuttaneet komeettojen ratoja niin, että komeetat kiertävät Oortin pilvessä.
Maaliskuussa 2004 löytyneen Sednan on epäilty kuuluvan Oortin pilveen. Se kiertää kuitenkin kauimmillaankin alle 1 000 AU:n päässä Auringosta, joten tällöin Oortin pilven sisäraja jouduttaisiin määrittämään uudelleen. Sednan tapauksessa kyse olisi niin sanotusta Hillsin pilvestä eli sisemmästä Oortin pilvestä.
Savion koulu
pienoiskuva|Savion koulu Savion koulu on Keravan Saviolla sijaitseva peruskoulu, jossa annetaan opetusta esiasteelta 9. luokalle saakka. Koulun osoite on Juurakkokatu 33. Koulun vanhin osa valmistui vuonna 1930. Sittemmin koulua on laajennettu ja uusittu vuosina 1953, 1958 ja 1994. Koulua käy noin 450 oppilasta. Rehtorina toimii Kasperi Viitanen.
Rakkestad
thumb|right|275px|Rakkestadin väkiluvun kehitys vuodesta 1951.
Rakkestad on Norjan kunta Østfoldin läänissä. Sen rajanaapureita ovat lännessä Sarpsborg ja Skiptvet, pohjoisessa Eidsberg, idässä Marker ja Aremark ja etelässä Halden. Korkein kohta on nimeltään Linnekleppen, 325 metriä merenpinnasta. Kunta on eräs maan suurista maatalouspaikkakunnista. Tammikuussa 2013 tehdyn väestönlaskennan mukaan Rakkestadin kunnassa oli 7 860 asukasta.
Media
Paikallislehti Rakkestad Avis ilmestyy torstaisin.
Blain
Blain on kunta läntisessä Ranskassa Loire-Atlantiquen departementissa Pays de la Loiren alueella. Se sijaitsee Nantes-Brest kanavan varrella.
Kunnan nähtävyyksiä on keskiaikainen linna Château de Blain. Se on rakennettu alkujaan 1200-luvulla, mutta se rakennettiin uudelleen 1500-luvulla. Linna oli osa Bretagnen puolustusjärjestelmää, jonka muiden linnojen sijaintipaikat olivat Vitré, Fougères, Ancenis, Châteaubriant ja Clisson.
Mall
Mall on yhdysvaltalainen elokuva, joka perustuu Eric Bogosianin kirjoittamaan samannimiseen, vuonna 2001 julkaistuun romaaniin. Elokuvan on ohjannut Linkin Park -yhtyeen DJ, Joe Hahn ja vastaavana tuottajana toimii Vincent D’Onofrio. Se on ensimmäinen Hahnin ohjaama elokuva.
Elokuvan kuvaukset alkoivat huhtikuussa 2012 Los Angelesissa, Yhdysvalloissa. Elokuvan pääosissa esiintyvät Vincent D’Onofrio, Gina Gershon, Peter Stormage, James Frecheville ja Cameron Monaghan. Elokuvassa esiintyy Linkin Parkin musiikkia.
Englannin 3. divisioona
''' Englannin 3. divisioona ''' oli ennen Englannin Valioliigan perustamista Englannin jalkapallon kolmanneksi korkein sarjataso, vuosina 1992–2004 neljänneksi korkein. Nykyään 3. divisioonaa vastaava sarja on Kakkosliiga.
Vuosina 1921–1958 divisioona oli jaettu etelä- ja pohjoislohkoon. Tämän jälkeen maantieteellisestä jaosta luovuttiin ja joukkueet jakautuivat yksilohkoiseen 3. divisioonaan ja uuteen 4. divisioonaan.
Gösta Magnusson
Klas Gösta Natanael Magnusson (13. syyskuuta 1915 Örebro – 25. marraskuuta 1948 Örebro) oli ruotsalainen painonnostaja, olympiamitalisti ja Euroopan mestari.
Magnusson voitti 82,5 kilogramman painoluokassa olympiapronssia Lontoossa 1948 yhteistuloksella 375 kg ja samana vuonna Euroopan mestaruuden. Hän kuoli hukkumalla kalareissulla heikon jään petettyä.
Ahtola
Ahtola on suomalaisissa muinaisrunoissa ja Kalevalassa vedenalainen valtakunta tai iso talo, jossa asuvat veden emäntä Vellamo ja veden isäntä Ahti. Ahtolassa asuu myös vedenväkeä, jota mainitaan olevan paljon. Näihin kuulunevat ihastuttavat Vellamon neidot ja pienet, sormenkorkuiset miehet, jotka silloin tällöin nousevat vedestä maalle suorittamaan ihmetekoja. Kalevalassa kerrotaan kuinka sekä Väinämöisen hauenluinen kannel, että hajonneen sammon palaset päätyivät ahtolaisten iloksi mereen pudotessaan.
Skiptvet
thumb|right|275px|Skiptvetin väkiluvun kehitys vuodesta 1951.
Triflubatsaami
Triflubatsaami on 1,5-bentsodiatsepiinijohdannainen lääkeaine joka on sukua klobatsaamille. Sillä on sedatiivinen ja ahdistusta poistava vaikutus. Aine on pitkävaikutteinen ja sillä on pitkä eliminaation puoliintumisaika.
Eero Teräväinen
Eero Teräväinen (s. 8. maaliskuuta 1999 Helsinki) on suomalainen jääkiekkopuolustaja, joka pelaa SM-liigajoukkue KooKoossa.
Seuraura
Teräväinen on Jokereiden kasvatti. Kaudella 2013–2014 hän oli C-nuorten SM-karsinnoissa joukkueensa tehokkain puolustaja tehoilla 3+10=13. Lincoln Stars varasi Teräväisen 65. pelaajana USHL:n varaustilaisuudessa 2015. Kaudella 2015–2016 hän oli Jokereiden B-nuorten tehokkain puolustaja Roope Laavaisen kanssa tehoilla 5+17=22. Teräväinen valittiin kauden päätteeksi B-nuorten SM-sarjan toiseen tähdistökentälliseen.
Kaudeksi 2016–2017 Teräväinen siirtyi Yhdysvaltoihin hänet vuotta aiemmin varanneen Lincoln Starsin USHL-joukkueeseen. Hänet nimettiin kauden aikana myös USHL/NHL Top Prospects Gameen, mutta Teräväinen joutui kuitenkin jättämään ottelun väliin loukkaantumisen vuoksi. Kaudella 2017–2018 hän oli Starsin tehokkain puolustaja tehoilla 4+29=33, joilla Teräväinen sijoittui koko USHL:n puolustajien pistepörssissä yhdeksänneksi. Kaudeksi 2018–2019 hänet kiinnitettiin Denverin yliopistoon, mutta Teräväisen siirto kuitenkin kariutui ja hän teki heinäkuussa 2018 kaksivuotisen SM-liigasopimuksen Helsingin IFK:n kanssa. Samalla Teräväisen kerrottiin pelaavan kauden 2018–2019 lainalla Mestis-joukkue Jokipojissa. Hänen tulokaskautensa toi siellä 50 runkosarjaottelussa tehot 3+18=21, viidessä playoff-ottelussa yhden maalin ja kahdessa Suomen Cupin ottelussa kaksi syöttöpistettä. Teräväinen oli runkosarjassa joukkueensa tehokkain puolustaja ja hän voitti Jokipoikien sisäisen tehotilaston lukemalla +13.
Kauden 2019–2020 Teräväinen aloitti HIFK:n A-nuorissa. Hän oli joukkueen paras syöttäjä ja tehokkain puolustaja tehoilla 4+31=35. Teräväinen voitti myös HIFK:n sisäisen tehotilaston lukemalla +30. Hänet valittiin A-nuorten SM-liigan toiseen tähdistökentälliseen. Teräväinen debytoi kauden aikana myös SM-liigassa, jossa hän pelasi kahdeksan runkosarjaottelua tehopistein 1+1=2. Teräväinen teki liigadebyyttinsä 5. helmikuuta 2020 vieraissa Hämeenlinnan Pallokerhoa vastaan. Hänelle avautui paikka HIFK:n kokoonpanosta, kun joukkueesta peräti seitsemän pelaajaa oli sivussa flunssan vuoksi sekä kaksi pelaajaa Sweden Hockey Gamesissa. Teräväinen merkittiin heti HIFK:n ykköspuolustajapariin Joonas Järvisen viereen. Hän sai ottelussa jääaikaa 17.46 minuuttia. Teräväinen teki ottelussa myös kauden ainoan tehopisteensä SM-liigassa tehtyään liigauransa avausmaalin sekä saatuaan syöttöpisteen oltuaan kakkossyöttäjänä Thomas Nykoppin tekemään ylivoimamaaliin. Veli-Pekka Laitinen valitsi hänet ottelun Alumnien tähtien ykköstähdeksi. Huhtikuussa 2020 Teräväinen teki HIFK:n kanssa kaksivuotisen jatkosopimuksen.
Kaudella 2020–2021, tammikuussa 2021 HIFK lainasi Teräväisen 28. helmikuuta asti kestävällä sopimuksella Pelicansiin. Lainasopimuksen taustalla oli Pelicansin tarve paikata Niclas Almarin ja pitkään sivussa olleen Casimir Jürgensin loukkaantumisia. Hän pelasi siellä neljä ottelua tehopistein 1+2=3, kunnes jo noin kuusi ennen lainasopimuksensa päättymistä Teräväinen kutsuttiin tammikuun lopulla takaisin HIFK:hon. Yhteensä hän pelasi varsinaisen tulokaskautensa aikana SM-liigassa 39 runkosarjaottelua tehopistein 1+11=12 ja neljä playoff-ottelua tehden yhden syöttöpisteen. Teräväinen voitti kauden päätteeksi SM-pronssia.
Kesken kauden 2021–2022, lokakuussa 2021 Teräväisen sopimus HIFK:n kanssa purettiin yhteisymmärryksessä ja hän siirtyi kevääseen 2023 asti ulottuvalla sopimuksella KooKoohon. Seura hankki Teräväisen ensisijaisesti paikkaamaan puolustuksensa pitkäaikaisia loukkaantumisia. Hän teki loppukaudella 42 runkosarjaottelussa tehot 2+16=18 ja 12 playoff-ottelussa tehot 1+2=3. Teräväisen SM-liigauran ensimmäinen playoff-maali syntyi toisessa puolivälieräottelussa 29. maaliskuuta 2022 Mikkelin Jukureita vastaan. Hänen osumansa jäi KooKoon 3–2-voittoon päättyneen ottelun voittomaaliksi. Ossi Munnukka valitsi Teräväisen ottelun Alumnien tähtien kakkostähdeksi. Hänen kautensa päättyi kuitenkin loukkaantumiseen neljännessä välieräottelussa, kun Tapparan pelaaja kaatoi Teräväisen maalinedustatilanteessa. Teräväinen oli sivussa myös alkukauden 2022–2023, kunnes hän palasi kaukaloihin lokakuussa. Teräväinen teki SM-liigan yhden kauden piste-ennätyksensä tehoilla 7+13=20. Hän oli KooKoon eniten maaleja tehnyt puolustaja Charles-Edouard D’Astous'n kanssa. Huhtikuussa 2023 Teräväinen teki seuran kanssa vuoden mittaisen jatkosopimuksen.
Maajoukkueura
Teräväinen pelasi alle 18-vuotiaiden MM-kilpailuissa vuonna 2017, jolloin hän voitti hopeaa. Teräväinen pelasi myös alle 18-vuotiaiden Ivan Hlinkan muistoturnauksessa vuonna 2016. Hän pelasi myös World U-17 Hockey Challengessa vuonna 2015. Yhteensä Teräväinen on pelannut yhden nuorten ja 36 poikien maaottelua.
Ulkoistaminen
Ulkoistaminen tarkoittaa yrityksen (organisaation) osan tai tietyn osatoiminnan siirtämistä ostettavaksi ulkopuoliselta yritykseltä. Esimerkkejä ulkoistetuista palveluista ovat tietotekniikan hallinnointi ja ylläpito, siivous, vartiointi, työterveyshuolto, tuotteiden valmistus, sihteeripalvelut, muotoilu ja yrityksen ruokalan ylläpito.
Ulkoistaminen koostuu kahdesta peruselementistä. Ensimmäinen näistä sisältää ulkoistettavan toiminnon lopettamisen yrityksen sisällä ja, milloin toimintoon liittyy siirrettäviä tuotantovälineitä, näiden myynnin. Usein ulkoistamiseen liittyy myös työntekijöiden siirtyminen ulkoistettavan toiminnon mukana. Toisen peruselementin muodostaa ulkoistettavan toiminnon suorittamista koskeva sopimussuhde.
Ulkoistaminen tuli suosituksi 1990-luvulla. Konseptin loi Ross Perot, kun hän perusti Electronic Data Systems -yrityksen 1960-luvulla. Ensimmäinen huomattava sopimus, jossa käytettiin nimenomaista termiä "outsourcing" solmittiin Eastman Kodakin ulkoistaessa atk-osastonsa IBM:n ja DEC:n hoidettavaksi vuonna 1989. Yritystoiminnan ulkoistaminen on esimerkki kansainvälisesti laajalle levinneestä taloudellisen toiminnan organisoimisen uudesta muodosta.
Ulkoistaminen merkitsee myös erikoistumista, verkostoitumista, tarvetta kompleksisuuden hallintaan, tieto- ja muun liikenteen kasvua sekä standardien merkityksen kasvua.
Yhdysvalloissa 60–70 % yritysten palkanlaskennasta on ulkoistettu.
Ulkoistaminen Suomessa
Ulkoistaminen merkitsi Suomessa muun muassa tietotekniikkapalveluiden osalta vuonna 2004 noin 200 miljoonan euron edestä uusia sopimuksia.
Yksi ensimmäisiä ulkoistuksia Suomessa oli VR:n paikanvaraus-osaston ulkoistus Solicomille.
Näkökulmia ulkoistamiseen
Ulkoistamiseen on useita näkökulmia ja intressiryhmiä.
Ulkoistamistyyppejä
1a) Sopimusulkoistaminen, jonka yhteydessä siirtyy omaisuutta (transfer outsourcing). Tämä on ulkoistamisen perustyyppi. Yritys myy liiketoimintayksikkönsä alihankkijalle ja solmii tämän kanssa sopimuksen toiminnon ulkoistamisesta.
1b) Sopimusulkoistaminen ilman omaisuuden siirtymistä (simple outsourcing). Ulkoistamiseen ei liity liikeomaisuuden myyntiä, vaan yritys yksinkertaisesti lopettaa tietyn toiminnon suorittamisen sisäisesti ja hankkii saman toiminnon markkinoilta.
2) Ulkoistaminen yhteisesti omistetulle yritykselle (joint venture outsourcing) On mahdollista että yritys haluaa säilyttää osittaisen omistuksen ulkoistettuun liiketoimintayksikköön. Tästä muodostetaan silloin uusi yhtiö, jonka omistus jakaantuu ulkoistajan ja tämän sopimuskumppanin kesken.
3) Ulkoistaminen konsernin sisällä (group outsourcing). Konsernin sisällä muodostetaan liiketoimintayksikkö tai tytäryhtiö, joka ryhtyy keskitetysti hoitamaan aiemmin konserniin kuuluvien yritysten itsenäisesti suorittaman toiminnon.
Ulkoistaminen on osin rinnastettavissa alihankintaan, jonka Teollisuuden keskusliitto on määritellyt yritysten tai yritysten ja julkisten laitosten väliseksi yhteistoiminnaksi, jossa päähankkija ostaa alihankkijalta tuotteita tai palveluita. Suomen lainsäädännössä alihankintaa tai ulkoistamista ei ole määritelty.
Ulkoistamisen eduista
Ulkoistaminen on erikoistumista, koska yritys voi keskittyä ydinosaamiseensa. Erikoistuminen taas lisää yrityksen toiminnan tehokkuutta.
Ulkoistamalla yritys verkottuu myös suurempaan organisaatioon ja saa näin sen koosta johtuvia etuja. Esimerkiksi vartiointia voidaan tehostaa tarvittaessa laaditun sopimuksen puitteissa. Oman vartioinnin tehostaminen edellyttäisi uusia henkilöitä, jotka olisivat erityistarpeen poistumisen jälkeen rasite ulkoistavalle yritykselle.
Ulkoistaminen tekee yrityksen organisaatiosta usein myös joustavamman. Ulkoistettu toiminta voidaan lopettaa helpommin lopettamalla vain siihen liittyvä sopimus. Jos lopetettava toiminta on osa yrityksen varsinaista organisaatiota, tarvitaan yhteistoimintaneuvotteluja, irtisanomisia, eläkejärjestelyjä, tiedottamista, mediasuhteiden hoitoa jne.
Ulkoistamisessa voidaan hyödyntää työehtoshoppailua, jolla työntekijöiden palkkoja pystytään laskemaan keskimäärin 10–20 prosenttia. Työehtoshoppailu liittyy erityisesti ulkoistamisiin.
Ulkoistamisen haitoista ja haasteista
Ulkoistaminen edellyttää yritykseltä uusia taitoja. Hierarkkinen, käskemiseen liittyvä selkeä johtaminen muuttuu verkottuneeksi, sopimuksiin perustuvaksi, hämärämmäksi johtamiseksi.
Ulkoistettua palvelua tarjoavat yritykset hämärtävät yrityksen organisaation rajoja. Tällä voi olla merkitystä muun muassa turvallisuuden hoitamisessa.
Ulkoistaminen vaatii merkittävää luottamusta sopimuspuolien välillä. Tämä on erityinen haaste ulkoistamispalveluja tarjoavalle yritykselle ja sen henkilöstön toimintatavalle.
Ulkoistamisen myötä siirtyvän henkilöstön sitoutuminen vanhan yrityksen toimintaan siirtyy sitoutumiseen ulkoistuspalveluja myyvälle yritykselle. Samoin ihmisten tietotaitoa ulkoistavan yrityksen toiminnasta häviää, koska ulkoistetun henkilöstön kontaktit vanhaan yritykseen pienenevät. Ulkoistuspalveluja tarjoavan yrityksen tieto asiakkaansa kulttuurista saattaa olla ohutta. Uuden ulkoistuskierroksen tuloksena "ulkoistetut vanhat osaajat" saattavat jäädä pois uuden sopimuskumppanin piiristä, jolloin ulkoistavan yrityksen on kasvatettava omaa osaamistaan ostetun palvelun hallinnassa. Tämä saattaa johtaa ulkoistavan yrityksen resurssien lisäämiseen ulkoistussopimuskumppaneiden vastapelureina (piilokulut).
Milloin kannattaa ulkoistaa ja milloin ei
Ulkoistaminen kannattaa, erityisesti palveluiden osalta, kun pyritään:
Ulkoistaminen ei kannata kun:
Lähteet
yle.fi/uutiset/3-9220500